HARMONIA 


Nos patria stima 
Nos Aruba bendiciona 
Cu tur nos rikesanan. 

E rikesa di mas grandi 
Hopi ta esnan di origen di otro paisnan 
Tambe yiu di universo, yiu di Dios 
Ta confirma kiko e ta: 

E trankilidad na Aruba. 

Betico (d.f.m.) a expresa y accentua: 

Si tin un luga 
Unda hendenan 
Ta biba den harmonia 
Sin distincion di color, credo 
O cualkier otro distincion 
E luga ey ta Aruba. 

Nos ta un pueblo 

Cu ta biba den harmonia cu otro 

Rico, pober, diferente religion 

Blanco, bruin, color scur 

Tur ta biba bon cu otro 

E comprension cu ta existi na Aruba 

Por ta un ehempel pa mundo. 

Aruba ta na prome luga, 

Realisa nos derecho di autodeterminacion, 

Despues traha den cooperacion cu tur otro pueblonan. 

Betico danki pa bo inspiracion. 

Cu bo sabiduria y amor pa Aruba, 

Semper lo ser manteni bibo. 

Skirbi pa: Vilmio Wester 
Oranjestad, 19 januari 2004 



DIVERSIDAD 

Transferencia 
Transgeneracional 
Comportacion siña 

Comportacion socialmente no aceptabel 

Comportacion iresponsabel 

Complaciente, procedura oportunista, faboritismo 

Recompensa comportacion socialmente no aceptabel 

Reinforsa comportacion socialmente no deseabel 

Tranca desaroyo, modernisacion, bienestar y superacion personal. 

Compasion y comprendemento 
Curason y caridad 
Cariño y entendimento. 

Pensamento, 

Emocion, 

Escogencia, 

Accion, 

Consecuencia y responsabilidad. 

Cultura ta expresion di bida 
Bida ta un oportunidad 
Prioridadnan den bida 
Bida ta pa biba 
Lesnan di bida, siña. 

Ser humano ta individuo y unico 

Fingerprint, DNA, emocion, aspiracion, anhelo, preocupacion, prioridad 
Unico, individual 

Potencial humano ta universal/ spiritual, sin distincion 
Realisacion di potencial. 

Cudishi y envidia. 

Talento, abilidad, sacrificio, disciplina, sa realmente kiko bo kier 
Combinacion di circunstancia, oportunidad y perseverancia. 

Supervivencia: be a warrior not a worrier. 

Trampolin pa otro realisa su potencial, potencial cu nos tur tin 
Diversidad y solidaridad. 

Diversidad humano: tolerancia, aprecio, merito, bondad, caridad, aceptacion; 
Diversidad>potencial>realisacion>dinamismo>creatividad>innovacion 
Motor di desaroyo, progreso y bienestar. 

Vilmio Wester 
Oranjestad, 14 mei 2012 



PIEDRA 


Tira piedra sconde man. 

Manera un cangreu, 

Core sconde bou di piedra. 
Cubri bo mes di tur cos 
Te ora di dia habri. 

David den un confrontacion, 

A wak Goliath su dilanti. 

E la pensa awo si! 

Goliath ta un gigante, 

Kiko haci awo? 

David a coy un piedra chikito, 
Pone den su slinger, 

Draai e duro rond. 

E tabata zona duro 
Den brisa di biento. 

David y Goliath tabata 
observa otro bon, 

Nada di sconde. 

David a basha Goliath abou, 
Anto cu un piedra chikito! 

Ofishinan di nos grandinan. 
Traha cas y transhi di piedra. 
Nos grandinan kibrando piedra. 
Kibra piedra cu awa! 

Piedra hopi duro mes. 

Kime cu candela di pal'i mata, 
Basha awa riba dje. 

E piedra ta scheur, 

Kibra piedra cu awa! 
Artefactonan di piedra, 



Herment di piedra. 

Weganan cu piedra, 

Stichi, keilo piedra y 
tira piedra den hoki y bula. 

Man'e un David y Goliath. 

Pone piedra bou di lenga, 

Pa ora bo gaña, 

Mama no haya sa! 

Cu miedo pa n' guli esaki 
Y asina e ripara algo. 

Keihi ta piedra pa traha transhi, 

Manga pa mula maishi den piedra di mula. 
Cudi tambe ta un piedra, 

Cu awa aden. 

Piedra seca pa traha muraya. 

Baranca ta piedra. 

Nos baranca adora. 

Aruba, mi tera volcanico 
E forsa di bo amor, 

A kibra mi murayanan. 

Vilmio Wester 

Oranjestad, 20 september 2013 



PLACA 


Placa, unda bo ta? 

Placa, mi no ta wak bo 
Placa, mi no ta hole bo 
Placa, mi no ta sinti bo 

Placa, bo tin cu lora 
Placa, mi no ta tende bo 
Placa, bo no ta ningun caminda 
Placa, lora bin cerca mi 

Autor: Vilmio Wester 
Oranjestad, 30 september 2013 


MUCHA Dl MACUARIMA 


Por ta bo no ta corda, 

Cuanto bo a dunami: 

Respet, stimacion y cuido. 

Mi bario tabata e paraiso. 

Atardi ora mi sali for di school, 

Nos tabata cana bay cas. 

Yegando cas, di leu mi ta hole banana hasa 

Y scucha musica ranchera, ora mexicana. 

Ki sentimento dushi e recuerdonan aki ta dunami. 

Loke mi ta wak, hole, tende y sinti: 

Espacio, alegria, trankilidad, union, solidaridad y paz. 

Mi Mama stima ta wardami na cas. 

Den e caricianan profundo di mi sentidonan, 

Mi ta corda tur mi famianan rond, asina cerca. 

Nos mes tabata traha nos cos pa hunga y pa wega: 

Flie, tromp, boto, avion, auto, step, stelten, stichi, slinger, guitara y mas. 

Nos mes tabata traha nos veld di bala. 

Chapi bay y haci limpi, asina mes cu yen di veld den cercania. 

Nos tabata organisa nos mesun carnaval y wega di bingo. 

Ki dushi den epoca di fin di aña Gaita y Aguinaldo ta train pariba di cas. 

E Dande tabata te'y, di cas pa cas. 

Den veld: Dera Gai y Aña di la Reina. 

Nos tabata hunga hopi pafo y move hopi: 

Tabatin espacio y trankilidad. 

Den e dushi solo tropical y e dushi brisa di passaat. 

Nos tabata hunga, jaag y campa den mondi. 

Na pia nos tabata cana bay y explora, 

Te cu Sero Alejandro, Fontein, Sero Pita y Yamanota. 

Nos tabata jaag riba Yuwana pa un persona special saboria. 

Esta dushi, tur e caricianan pa mi sentidonan. 

Macuarima ki suave y dushi tabata bo caricia. 

Gratitud di profundo di mi alma pa e cuido, stimacion, respet, 

Y tesoro manera espacio, paz y trankilidad. 


Autor: Vilmio Wester Oranjestad, 4 september 2014 



